Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 496/12/8803	Košice II, 17.10.2013
EEČ : 2-64-336-2013

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

V trestnej veci vedenej proti obvinenému XXXXX pre zločin  skrátenia dane a poistného  podľa § 276 ods. 1, ods. 2 písm. d/Trestného zákona na tom skutkovom základe, že 

-ako zodpovedná osoba za daňový subjekt XXXXX IČO: XXXXX so sídlom XXXXX, XXXXX zahrnul do účtovníctva tohto daňového subjektu za obdobie august roku 2008 fiktívne daňové doklady za nákupy tovarov a služieb v celkovej sume 600.000,-Sk (19.916,35 €) od dodávateľa XXXXX XXXXX IČO: XXXXX ktoré si obstaral od obvinených XXXXX, XXXXX a XXXXX, v dôsledku  toho skrátil svoju daňovú povinnosť na dani z pridanej hodnoty v celkovej výške 95.798,-Sk (3.179,91 €), čím takto skrátením dane spôsobili XXXXX v zastúpení XXXXX škodu vo výške 95.798,-Sk (3.179,91 €)

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ,  OKP XXXXX sp. zn. XXXXX z  30.06.2009 bolo XXXXX vznesené obvinenie pre zločin skrátenia dane a poistného podľa § 276 ods. 1, ods. 2 písm. d/Trestného zákona na skutkovom základe uvedenom vo výrokovej časti tohto uznesenia. 

V  rámci vyšetrovania boli vypočutí: obvinený XXXXX, splnomocnenec poškodenej strany  XXXXX, boli zabezpečené listinné dôkazy relevantné pre objektívne rozhodnutie vo veci.

Podľa § 215 ods. 1 písm. h/Trestného poriadku prokurátor zastaví trestné stíhanie, ak trestnosť činu zanikla.

Podľa § 86 písm. e/Trestného zákona trestnosť trestného činu skrátenia dane a poistného podľa § 276 Trestného zákona zanikne ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni keď sa páchateľ po skončení jeho vyšetrovania mohol oboznámiť s jeho výsledkami. Predmetné ustanovenie trestného poriadku nadobudlo účinnosť od 01.01.2013.

Zo správy XXXXX  z  09.01.2013 vyplýva, že obvinený k uvedenému dňu nemá evidované nedoplatky po lehote splatnosti na daniach spravovaných XXXXX pričom z ostatných listinných dôkazov zadokumentovaných vo vyšetrovacom spise je zrejmé, že k dodatočnému zaplateniu splatnej dane, ktorá je predmetom tohto konania, došlo v roku 2009, t.j. pred ukončením vyšetrovania, a preto bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor